**Samandráttur av avgerðum
tiknar av Skatta- og avgjaldskærunevndini
2. mai 2007**

**Avgerð nr. 06-02-21-53 frá 2-5-2007**
*- Uppgerð av nettovinningi av gjaldoyrahandli í 1991
- Skattalógin § 25*

Málið snúi seg um, um A í 1991 hevði staðfest tap upp á kr. 232.000, sum hann kundi mótrokna í øðrum vinningi í valutahandli. Skatta- og avgjaldskærunevndin staðfesti avgerðina hjá Kommunalu skattakærunevndini at nokta frádrátt. Avgerðin varð grundað við, at tapið er ikki staðfest, fyrrenn puljutíðarskeiðini vóru úti ávikavist 1. juli og 1. oktober 1992.

**Avgerð nr. 07-02-24-10 frá 2-5-2007***- Nokta eftirgeving av sekt fyri at lata sjálvuppgávu og roknskap ov seint inn
- Skattalógin § 104*

Kærarin hevði latið sjálvuppgávu og roknskap ov seint inn til Toll- og Skattstovu Føroya og hevði tí fingið álagt sekt á kr. 5.000. Skatta- og avgjaldskærunevndin metti, at talan var ikki um slíkar serligar umstøður, at sektin kundi verða strikað og avgjørdi at staðfesta avgerðina hjá Toll- og Skatt­stovu Føroya at nokta eftirgeving av sektini.